Neživé zložky prostredia

Neživé zložky prostredia / abiotické faktory/ - slnečná energia, svetlo, teplo, voda, vzduch, pôda vytvárajú podmienky nevyhnutné pre život.

Energia

Najdôležitejšou energiou je slnečné žiarenie. Je zdrojom pre fotosyntézu. Infračervené žiarenie vnímajú organizmy ako teplo. Ultrafialové žiarenie má škodlivé vplyvy na organizmy.

Svetlo

Svetelný režim ovplyvňuje organizmy striedaním dňa a noci a striedaním ročných období. Rastliny znášajú rôznu intenzitu svetla. Podľa toho sú svetlomilné, tieňomilné, temnomilné. Živočíchy reagujú na východ a západ slnka.

Teplota

Teplota prostredia ovplyvňuje látkovú výmenu. Teplomilné rastliny a živočíchy žijú v trópoch a subtrópoch, chladnomilné žijú v arktickom a subarktickom pásme.

Vzduch

Vzduch v atmosfére obsahuje kyslík, oxid uhličitý, dusík, vodnú paru, prachové častice a nečistoty.

Voda

Je povrchová a podzemná, zrážková, vodná para, ľadovce. Obeh vody zabezpečuje základné životné podmienky organizmov. Rastliny sú vodné, vlhkomilné a suchomilné. Živočíchy sú vodné a suchozemské.

Pôda

Je životným prostredím pre mnohé organizmy. V pôde žijú baktérie, huby, dážďovky, plazy a iné.